open-index/open-wikipedia-markdown huggingface dataset:
Δωρόθεος Ντμπάρ

Ο Αρχιμανδρίτης **Δωρόθεος Ντμπάρ** (γενν. 1972, κατά κόσμον **Ντζουμά Ζαούροβιτς Ντμπάρ**) είναι Πρόεδρος του Συμβουλίου της Ιεράς Μητροπόλεως της Αμπχαζίας.

## Νεανικά χρόνια
Γεννήθηκε το 1972 στην Αμπχαζία. Οι γονείς του, Ζαούρ και Κλάβα Ντμπάρ είχαν άλλα δύο παιδιά. Αφού τελείωσε τον κύκλο της μέσης εκπαίδευσης στο Γυμνάσιο Γουνταούτας της Αμπχαζία, εισήχθη στην Θεολογική Ακαδημία της Μόσχας, ετ. 1997-2001, βαθμός Άριστα για να παρακολουθήσει μαθήματα με απώτερο σκοπό την Ιεροσύνη.
 
Σχολή Καλών Τεχνών του Σουχούμ (Αμπχαζία), ετ. 1988-1991, Πτυχίο.
Θεολογικό Σεμινάριο της Μόσχας (Ρωσική Ομοσπονδία), ετ. 1993-1997, Πτυχίο.

## Ανώτατη Εκπαίδευση
* Κρατικό Πανεπιστήμιο της Αμπχαζίας, Τμήμα Καλών Τεχνών: δεν ολοκλήρωσα λόγῳ του πολέμου στην Αμπχαζία το 1992-1993.
* Πρόγραμμα Μεταπτυχιακών Σπουδών για εκπόνηση διατριβής με θέμα: «Ιστορία Χριστιανισμού στην Αμπχαζία στην πρώτη χιλιετία». Πτυχίο του Διδάκτορος Θεολογίας (Master, αρ. 1140). 
* Αριστοτέλειο Πανεπιστήμιο Θεσσαλονίκης, Θεολογική Σχολή, Τμήμα Θεολογίας. Πρόγραμμα Μεταπτυχιακών Σπουδών για εκπόνηση διδακτορικής διατριβής με θέμα: «Τόπος θανάτου του αγ. Ιωάννου του Χρυσοστόμου», ετ. 2009–2013.

## Βιβλιογραφία
* Πέντε βιβλία, βασικά εκ των οποίων είναι:  
** Θρησκευτικές τάσεις στην Αμπχαζία σήμερα. Μόσχα 1999. – 156 σελ.
** Ιστορία του χριστιανισμού στην Αμπχαζία στην πρώτη χιλιετία. Νέος Άθως 2005. – 264 σελ.
** Ορθόδοξη Εκκλησία στην Αμπχαζία: παρελθόν, παρόν και μέλλον. Νέος Άθως 2011. – 560 σελ.
* Πάνω από 100 άρθρα στα αμπχαζικά, ρωσικά και ελληνικά με διάφορα ιστορικά, θεολογικά και άλλων περιεχομένων θέματα, δημοσιευμένα σε περιοδικά, εφημερίδες και ιστοσελίδες.   
* 26 συνεντεύξεις για περιοδικά, εφημερίδες και ιστοσελίδες. 
* Μεταφράσεις ιστορικών-βυζαντινών και λειτουργικών κειμένων από τα αρχαία ελληνικά στα αμπχαζικά.

## Παραπομπές


## Εξωτερικοί σύνδεσμοι
* 

Κατηγορία:Ρώσοι κληρικοί
Κατηγορία:Αμπχαζία
Ελβετικά δημοψηφίσματα 2017

**Δημοψηφίσματα** πραγματοποιήθηκαν στην Ελβετία , στις 12 Φεβρουαρίου, στις 21 Μαΐου και στις 24 Σεπτεμβρίου 2017.

## Δημοψηφίσματα Φεβρουαρίου
Τρία δημοψηφίσματα πραγματοποιήθηκαν στις 12 Φεβρουαρίου:
* Ένα σχετικά με το ομοσπονδιακό διάταγμα της 30ης Σεπτεμβρίου 2016, για να επιτρέψει την ευκολότερη πολιτογράφηση των μεταναστών τρίτης γενιάς
* Ένα σχετικά με το ομοσπονδιακό διάταγμα της 30ης  Σεπτεμβρίου 2016, για να δημιουργηθεί ένα ταμείο για τις εθνικές οδούς και τις αστικές υποδομές
* Ένα για τον ομοσπονδιακό νόμο της 17ης Ιουνίου 2016, για την αναμόρφωση του εταιρικού φορολογικού κώδικα ώστε να προσελκύει και να συγκρατεί τις διεθνείς επιχειρήσεις.

### Αποτελέσματα

## Δημοψήφισμα Μαΐου
Στις 21 Μαΐου 2017 έγινε ένα δημοψήφισμα, στο οποίο οι ψηφοφόροι αποφάσισαν μεσοπρόθεσμα να εγκαταλείψουν την πυρηνική ενέργεια, με ταυτόχρονη υποστήριξη των πράσινων πηγών ενέργειας. Η νέα Πράξη για την Ενέργεια υπερψηφίστηκε από το 58% των ψηφοφόρων.
### Αποτελέσματα

## Δημοψηφίσματα Σεπτεμβρίου
Στις 24 Σεπτεμβρίου διεξήχθησαν δημοψηφίσματα για:
*Ένα ομοσπονδιακό διάταγμα για την ασφάλεια των τροφίμων.
*Ένα ομοσπονδιακό διάταγμα για την επιπλέον χρηματοδότηση των συντάξεων του OASI
* Ένα ομοσπονδιακό διάταγμα για τις συνταξιοδοτικές μεταρρυθμίσεις του 2020

Τα δύο τελευταία δημοψηφίσματα ήταν σχετικά μεταξύ τους, και η Ομοσπονδιακή Πράξη για τις Μεταρρυθμίσεις στις Συντάξεις του 2020 θα εφαρμόζονταν μόνο αν οι ψηφοφόροι ενέκριναν και την αύξηση στον ΦΠΑ. Η μεταρρύθμιση στις συντάξεις θα αύξανε το όριο ηλικίας για τη συνταξιοδότηση των γυναικών στα 65. Οι προτεινόμενες μεταρρυθμίσεις υποστηρίχτηκαν από τα κεντρώα και τα κεντροαριστερά κόμματα και βρήκαν αντίθετα τα κεντροδεξιά κόμματα όπως το FDP.Οι Φιλελεύθεροι και το Ελβετικό Λαϊκό Κόμμα.

### Αποτελέσματα

## Αναφορές


2017
Κατηγορία:Δημοψηφίσματα το 2017
Χέρμαν Σβαρτς

Ο **Κάρλ Χέρμαν Αμάντους Σβαρτς** (*Karl Hermann Amandus Schwarz*, 25 Ιανουαρίου 1843 – 30 Νοεμβρίου 1921) ήταν Γερμανός μαθηματικός, γνωστός για το έργο του στη μιγαδική ανάλυση.

## Ζωή
Ο Σβαρτς γεννήθηκε στο Χέρμσντορφ της Σιλεσίας (τώρα Jerzmanowa, Πολωνία). Ήταν παντρεμένος με τη Μαρία Κούμμερ, που ήταν κόρη του μαθηματικού Έρνστ Έντουαρντ Κούμμερ (Ernst Eduard Kummer) και της Οτιλή Νε Μέντελσον (Ottilie née Mendelssohn) το γένος Μέντελσον (κόρη του Νέιθαν Μέντελσον και εγγονή του Μωυσή Μέντελσον). Ο Σβαρτς και η Κούμμερ είχαν έξι παιδιά.

 Ο Σβαρτς αρχικά σπούδασε χημεία στο Βερολίνο, αλλά ο Κούμμερ και ο Καρλ Βάιερστρας τον παρότρυναν να αλλάξει σε μαθηματικά. Έλαβε το Διδακτορικό του δίπλωμα από το Πανεπιστήμιο του Βερολίνου το 1864 με επιβλέποντες τους Κούμερ και Βάιερστρας. Μεταξύ του 1867 και του 1869, εργάστηκε στο Πανεπιστήμιο του Halle, στη συνέχεια στο Ελβετικό Ομοσπονδιακό Πολυτεχνείο. Από το 1875 εργάστηκε στο Πανεπιστήμιο του Γκέτινγκεν, και ασχολήθηκε με τη μιγαδική ανάλυση, τη διαφορική γεωμετρία και το λογισμό των μεταβολών. Πέθανε στο Βερολίνο.

## Εργασία
Μεταξύ των έργων του Σβαρτς είναι το *Bestimmung einer speziellen Minimalfläche*, το οποίο  στέφθηκε από την Ακαδημία του Βερολίνου το 1867 και εκτυπώθηκε το 1871, και *το Gesammelte mathematische Abhandlungen* (1890).

Μεταξύ άλλων, ο Σβαρτς βελτίωσε την απόδειξη του θεωρήματος απεικόνισης του Riemann, ανέπτυξε μια ειδική περίπτωση της ανισότητας Κωσύ-Σβαρτς και έδωσε μια απόδειξη ότι η σφαίρα έχει μικρότερη επιφάνεια από οποιοδήποτε άλλο σώμα ίσου όγκου. Το έργο του επέτρεψε στον Emile Picard να δείξει την ύπαρξη λύσεων διαφορικών εξισώσεων ( Θεώρημα Picard–Lindelöf).

Το 1892, έγινε μέλος στην Ακαδημία Επιστημών του Βερολίνου και καθηγητής στο Πανεπιστήμιο του Βερολίνου, όπου μέσα στους μαθητές του περιλαμβάνονται οι Λιπότ Φεγιέ (Lipót Fejér), Πολ Κόεμπε (Paul Koebe) και Ερνστ Ζερμέλο (Ernst Zermelo). Συνολικά, επέβλεψε 20 διδακτορικούς φοιτητές.

## Δημοσιεύσεις
* 
* 

## Παραπομπές


Κατηγορία:Γερμανοί μαθηματικοί
Μπενουά Σοκάλ

Ο **Μπενουά Σοκάλ** (**Benoît Sokal)** ήταν Βέλγος συγγραφέας και σκιτσογράφος, σχεδιαστής κόμικς και προγραμματιστής βιντεοπαιχνιδιών. Γεννήθηκε στις 28 Ιουνίου 1954 στις Βρυξέλλες. Από τα τέλη της δεκαετίας του 1990, ο Sokal είναι γνωστός για τα κόμικς της σειράς "Επιθεωρητής Καναρντό"  και τη σειρά παιχνιδιού περιπέτειας " Syberia ". Έγραψε και δημιούργησε το πρώτο του βιντεοπαιχνίδι  "Amerzone".

## Βιογραφία

Ο Σοκάλ σπούδασε στην Ανωτάτη Σχολή Τεχνών του Saint-Luc, στις Βρυξέλλες, μαζί με πολλούς σύγχρονους Βέλγους  καλλιτέχνες κόμικ, όπως ο Φρανσουά Σούιτεν. Άρχισε να σχεδιάζει για το περιοδικό "À Suivre" το 1978. Δημιούργησε τη σειρά: "L`Inspecteur Canardo (Επιθεωρητής Καναρντό), που απεικονίζει έναν ανθρωπόμορφο, μοναχικό, εσωστρεφή, καταθλιπτικό ντετέκτιβ πάπια, με προδιάθεση για τα τσιγάρα, το αλκοόλ και τις μοιραίες γυναίκες, όλα αυτά πάνω από την εργασία του.

Αργότερα υπήρξε προγραμματιστής του λογισμικού Microïds και σχεδίασε τα παιχνίδια περιπέτειας *[[L' Amerzone]]*, *[[Syberia]]* (2002) και *Syberia II* (2004). Στη συνέχεια, ίδρυσε δική του εταιρεία παιχνιδιών, τη **White Birds Productions**, δημιουργώντας το παιχνίδι περιπέτειας *Paradise* με την εταιρεία βιντεοπαιχνιδιών Ubisoft.

Από το 2008, ο Σοκάλ ασχολείται και πάλι με τα κόμικς, δημιουργώντας τη σειρά Kraa, ο πρώτος τόμος της οποίας δημοσιεύτηκε το 2010.

Τέλος, στις αρχές του 2017, κυκλοφόρησε το *Syberia ΙΙΙ*  (Anuman Interactive/ Microids ) με την επιστροφή της γνωστής ηρωίδας Kate Walker.

Η βιβλιογραφία και τα παιχνίδια του  διατίθενται στη βιβλιοθήκη πολυμέσων Octave Merlier του Γαλλικού Ινστιτούτου Ελλάδος

## Βιβλιογραφία
* *Inspector Canardo*, 23 άλμπουμ, 1981- ; Casterman
* *Sanguine*, with Alain Populaire; 1988, Casterman
* *Silence, on tue!*, with François Rivière (fr); 1990, Nathan
* *Le Vieil Homme qui n'Écrivait Plus*, 1996; Casterman
* *Syberia*, 1 άλμπουμ, 2002; Casterman (sketches and drawings for the game *Syberia*)
* *Paradise*, 2 άλμπουμ, 2005-, artist Brice Bingono; Castermanμικρογραφία|Επίσκεψη του Benoît Sokal στο Γαλλικό Ινστιτούτο Αθηνών στις 7 Απριλίου 2017
μικρογραφία|Επίσκεψη του Benoît Sokal στο Γαλλικό Ινστιτούτο στο πλαίσιο του Φεστιβάλ κόμικς 2017

## Βιντεοπαιχνίδια
* *[[Amerzone]]* (1999)
* *[[Syberia]]* (2002)
* *Syberia II* (2004)
* *[[Paradise]]* (2006)
** *[[Last King of Africa]]* (2008) (Nintendo DS version of Paradise)
* *[[Sinking Island]]* (2007)
* *Aquarica* (2008) (καταργήθηκε)
* *Syberia III* (2017) 

## Βραβεία
* 2002  -  "Προσωπικότητα της χρονιάς" στα βραβεία βιντεοπαιχνιδιών " Phoenix Awards ''
* 2002 -   " Καλύτερου παιχνιδιού περιπέτειας της χρονιάς " στις ΗΠΑ.

## Εικόνες

Αρχείο:Syberia 04 - Valadilène.jpg|Το χωριό Valadilène
Αρχείο:Syberia 01 - Kate Walker.jpg|Kate Walker
Αρχείο:Syberia 02 - Oscar.jpg|Oscar, το ρομπότ
Αρχείο:Syberia 05 - Barrockstadt.jpg|
Αρχείο:Syberia 08 - Automates.jpg|Ανθρωπομηχανές
Αρχείο:Amerzone 09 - Le fleuve.png|Amerzone


## Παραπομπές


## Εξωτερικοί σύνδεσμοι
* 

Κατηγορία:Βέλγοι δημιουργοί κόμικς
Κατηγορία:Βέλγοι συγγραφείς
Φιλοκτήμων Παπαδόπουλος

Ο **Φιλοκτήμων Παπαδόπουλος** (1915  -   21 Φεβρουαρίου 1978), του Στεφάνου, ήταν Έλληνας δικηγόρος και πολιτικός. Υπηρέτησε ως βουλευτής Ημαθίας.

## Βιογραφία
Γεννήθηκε στον Πόντο το 1915, γιος του δασκάλου Στέφανου Παπαδόπουλου από τη Βέροια και της συζύγου του από τον Πόντο.

Διακρίθηκε ως άριστος ποινικολόγος και σταδιοδρόμησε από το 1938 στο Κακουργιοδικείο Βεροίας.

Εξελέγη βουλευτής Ημαθίας για πρώτη φορά το 1956 με τη ΦΙ.Δ.Ε. χωρίς σταυρούς, λόγω του πλειοψηφικού και ξανά το 1963 και το 1964 με την Ένωση Κέντρου. Στις εκλογές του 1958, του 1974 και του 1977 ήταν ξανά υποψήφιος.

Πέθανε αιφνίδια από εγκεφαλικό επεισόδιο που υπέστη στη Βέροια, σε ηλικία 63 ετών, τον Φεβρουάριο του 1978, ενώ έπαιζε τάβλι. Ήταν παντρεμένος, με δύο κόρες.

## Πηγές


Κατηγορία:Βουλευτές εκλεγμένοι με τη Δημοκρατική Ένωση (1956)
Κατηγορία:Βουλευτές Ημαθίας
Κατηγορία:Βουλευτές εκλεγμένοι με την Ένωση Κέντρου
Σεργκέι Ζουϊκόφ

Ο **Σεργκέι Αντρέγιεβιτς Ζουϊκόφ** (ρωσικά: **Серге́й Андре́евич Зу́йков**) είναι Ρώσος ποδοσφαιριστής, ο οποίος αγωνίζεται στη θέση του αμυντικού στη Ζενίτ Αγίας Πετρούπολης.

## Καριέρα

Γεννήθηκε στις 19 Σεπτεμβρίου 1993 στη Μόσχα και είναι απόφοιτος των ακαδημιών της Λοκομοτίβ Μόσχας. Το 2009, αγωνίστηκε για την εθνική Ρωσίας κάτω των 17 υπό τον προπονητή Ίγκορ Σιμουτένκοφ. Συμμετείχε σε δύο φιλικούς αγώνες στη Φινλανδία. Το 2011, στην Αναμνηστική Διοργάνωση Γκρανάτκιν, υπό τον προπονητή Ντμίτρι Αλένιτσεφ, συμμετείχε ως βασικός παίκτης. Τον Οκτώβριο του ιδίου έτους συμμετείχε στους αγώνες της εθνικής νέων για τα προκριματικά του Ευρωπαϊκού Πρωταθλήματος Ποδοσφαίρου Νέων 2012. Το 2012, ο Νικολάι Πίσαρεφ τον κάλεσε για συμμετοχή στο Κύπελλο Φιλίας, όπου η εθνική Ρωσίας έλαβε τη δεύτερη θέση. Τον Ιανουάριο του 2013, μετεγράφη από τις ακαδημίες της Λοκομοτίβ στη Βόλγκαρ Άστραχαν. Το ντεμπούτο του πραγματοποιήθηκε στον αγώνα απέναντι στη ΦΚ Ουράλ. Συνολικά, αγωνίστηκε 75 αγώνες για τη Βόλγκαρ και πέτυχε έξι τέρματα. Το 2014 κλήθηκε στην εθνική νέων για το Κύπελλο Φιλίας, όπου αγωνίστηκε σ' έξι αγώνες. Τον Ιανουάριο του 2017 μετεγράφη στη Ζενίτ Αγίας Πετρούπολης.

## Παραπομπές


## Πηγές
* Сергей Зуйков: «После ФНЛ хочется закрепиться в новом клубе», επίσημη ιστοσελίδα της Ζενίτ Αγίας Πετρούπολης, 10 Ιανουαρίου 2017

## Εξωτερικοί σύνδεσμοι
* 

Κατηγορία:Ρώσοι ποδοσφαιριστές
Ρος 248

Ο  **Ρος 248**, που ονομάζεται επίσης *HH Andromedae* ή *Gliese 905*, είναι ένας μικρός αστέρας που βρίσκεται σε απόσταση περίπου 10,3 έτη φωτός από τη Γη στον βόρειο αστερισμό της Ανδρομέδας. Παρά τη εγγύτητα του στη Γη, ο αστέρας είναι πολύ αμυδρός για να παρατηρηθεί  με γυμνό μάτι. Ο Ρος 248 ήταν ο πρώτος αστέρας που καταλογογραφήθηκε από τον Φρανκ Έλμορ Ρος το 1926 στη δεύτερη λίστα του με αστέρες με ιδία κίνηση.
## Χαρακτηριστικά
Ο Ρος 248 έχει περίπου το 12% της ηλιακής μάζας και το 16% της ακτίνας του Ήλιου, αλλά μόνο το 0,2% της φωτεινότητάς του. Βάσει της αστρικής ταξινόμησης  του ως M6&#x20;V, δείχνει ότι είναι στην κύρια ακολουθία αστέρων γνωστή ως  κόκκινος νάνος. Ο Ρος 248 είναι ένας αστέρας εκλάμψεων που περιστασιακά αυξάνει τη φωτεινότητα του. Με υψηλή πιθανότητα, φαίνεται να υπάρχει ένας μακροπρόθεσμος κύκλος της μεταβλητότητας του με περίοδο 4,20 χρόνια. Αυτή η μεταβλητότητα που προκαλεί την αλλαγή στο οπτικό μέγεθος από 12,23 σε 12,34. Το 1950, ο Ρος 248 έγινε ο πρώτος αστέρας που είχε μικρή παραλλαγή στο μέγεθος του η οποία αποδίδεται σε σημεία σχετικά με την φωτόσφαιρα.

## Πιθανός συνοδός αστέρας
[δεξιά|μικρογραφία|350x350εσ|Αποστάσεις από το [Κατάλογος των κοντινότερων αστέρων|πλησιέστερο αστέρια από 20.000 χρόνια πριν μέχρι και 80.000 χρόνια στο μέλλον]]
Μακροχρόνιες παρατηρήσεις του Ρος 154  από το *Sproul Observatory* δείχνουν  διαταραχές από ένα αόρατο σύντροφο.. Η ιδίακίνηση του συνοδού εξετάστηκε για την πιθανότητα να είναι ένας καφέ νάνος ή αστρικός συνοδός σε τροχιά σε ένα ευρύ φάσμα απόστασης (μεταξύ 100-1400 AU) αλλά δεν επιβεβαιώθηκαν. Σε μια άλλη αναζήτηση για αχνό συνοδό χρησιμοποιήθηκε το Διαστημικό Τηλεσκόπιο Χαμπλ (*Wide Field Planetary Camera*) το οποίο επίσης δεν αποκάλυψε τίποτα.

## Συντεταγμένες και διακύμανση απόστασης
Τα στοιχεία της ταχύτητας χώρου του Ρος 248 στο γαλαξιακό σύστημα συντεταγμένων είναι [U, V, W] = [-32.9 ± 0.7, –74.3 ± 1.3, 0.0 ± 1.4] km/s. Η τροχιά του Ρος 248 τον φέρνει πιο κοντά στο Ηλιακό Σύστημα στο μέλλον. Το 1993 ο *Matthews* πρότεινε ότι σε περίπου 33.000 χρόνια ο Ρος 248 θα είναι ο πλησιέστερος αστέρας στον Ήλιο, πλησιάζοντας στην ελάχιστη απόσταση των 3,024 ετών φωτός σε 36.000 χρόνια. Ωστόσο, θα υποχωρήσει στη συνέχεια και  θα είναι εκ νέου μακρύτερα από τον Ήλιο από ότι ο Εγγύτατος Κενταύρου  42.000 χρόνια από τώρα.

Ένα διαστημόπλοιο που θα διαφύγει από το Ηλιακό Σύστημα με ταχύτητα 25,4&#x20;χλμ/s θα φτάσει στο Ρος 248 σε 37.000 χρόνια από τώρα, όταν ο αστέρας θα βρίσκεται  στην κοντινότερη προσέγγιση του. Για σύγκριση, το Voyager 1 έχει ταχύτητα διαφυγής από το Ηλιακό σύστημα στα 16,6&#x20;km/s.

## Δείτε επίσης
* Κατάλογος των κοντινότερων αστέρων

## Παραπομπές

## Πηγές
*  [ftp://cdsarc.u-strasbg.fr/pub/J/AJ/132/866/table1.dat Πίνακας 1].
*  Τραπέζι με παραλλάξεις.

## Δείτε επίσης
* Κατάλογος αστέρων της Ανδρομέδας

## Εξωτερικοί σύνδεσμοι
* SolStation.com: Ross 248
* Εικόνα HH Andromedae

Κατηγορία:Ανδρομέδα (αστερισμός)
Κατηγορία:Αστέρες εκλάμψεων
Κατηγορία:Αστέρες κύριας ακολουθίας τύπου M
Ρίτσμοντ Χιλ (Λονδίνο)

μικρογραφία|Άποψη της θέας από το Ρίτσμοντ Χιλ

Το **Ρίτσμοντ Χιλ** (αγγλικά: *Richmond Hill*, μτφ. *λόφος του Ρίτσμοντ*) είναι λοφώδης τοποθεσία στην περιοχή Ρίτσμοντ του νοτιοδυτικού Λονδίνου. Βρίσκεται στην περιοχή ανάμεσα στην πόλη του Ρίτσμοντ, το πάρκο του Ρίτσμοντ και τις περιοχές του Πήτερσαμ και του βορείου Σην. Η περιοχή είναι διάσημη για τη θέα που προσφέρει από τον λόφο και είναι η μοναδική προστατευόμενη θέα στην Αγγλία με ψήφισμα του βρετανικού κοινοβουλίου από το 1902, και ιστορικά έχει αναπαρασταθεί από σημαντικούς Βρετανούς ζωγράφους όπως ο Ουίλλιαμ Τέρνερ και ο Τζόσουα Ρέυνολντς. Η πόλη του Ρίτσμοντ στη Βιρτζίνια των ΗΠΑ πήρε την ονομασία της από το Ρίτσμοντ του Λονδίνου, βάσει της σχεδόν πανομοιότυπης θέας που υπήρχε στην περιοχή με αυτής του Ρίτσμοντ Χιλ.

Στην περιοχή υπάρχουν κυρίως πολυτελείς κατοικίες. Σημαντικά κτήρια στην τοποθεσία είναι το παλιό στρατιωτικό νοσοκομείο του Ρόγιαλ Σταρ εντ Γκάρτερ (*Royal Star and Garter*) το οποίο πλέον λειτουργεί ως συγκρότημα κατοικιών, οι οικίες του Κλάρενς και Χάλφορντ, το πτωχοκομείο του Μίτσελ, το εργοστάσιο παπαρούνας, καθώς και το Αμερικάνικο πανεπιστήμιο του Ρίτσμοντ.


Αρχείο:Richmond Hill - Surrey, UK.jpg|Όψη του Ρίτσμοντ Χιλ από την πλευρά του Τουίκεναμ
Αρχείο:River Thames from Richmond Hill down path.jpg|Άποψη της θέας, με τη νήσο του Γκλόβερ στο βάθος
Αρχείο:Joseph Mallord William Turner - England- Richmond Hill, on the Prince Regent's Birthday - Google Art Project.jpg|Πίνακας του Ουίλλιαμ Τέρνερ


## Παραπομπές


## Εξωτερικοί σύνδεσμοι

* Πίνακες ζωγραφικής με το Ρίτσμοντ Χιλ ως θέμα
* View from Richmond Hill, BBC

Κατηγορία:Ρίτσμοντ (Λονδίνο)
Αρμενο-Γερμανικές σχέσεις

Οι **Αρμενο-γερμανικές σχέσεις** ήταν πάντα σταθερές και ισχυρές, με τις δύο χώρες να συνεχίζουν να εργάζονται μαζί και να προωθούν μέσα από χρόνια συνεργασίας. Οι ηγέτες των δύο χωρών συζήτησαν τις διμερείς σχέσεις και σημείωσαν ότι έχουν βελτιωθεί σημαντικά τα τελευταία χρόνια.

Η Γερμανία έχει κάνει βήματα για να αναγνωρίσει τη γενοκτονία των Αρμενίων το 2005, κατά τη διάρκεια του κανόνα του Σοσιαλιστικού-Πράσινου συνασπισμού με επικεφαλής τον καγκελάριο Γκέρχαρντ Σρέντερ. Ωστόσο, ενώ καλούσε την Τουρκία να αποδεχθεί την "ιστορική ευθύνη" της, η γερμανική κυβέρνηση αρνήθηκε να χρησιμοποιήσει τη λέξη "γενοκτονία". Κατά τη διάρκεια του Ψυχρού Πολέμου, η ανάγκη διατήρησης της υποστήριξης της Τουρκίας είχαν προκαλέσει μέλη του ΝΑΤΟ, όπως η Δυτική Γερμανία να αγνοήσουν το θέμα. Το 2015, η δημόσια συζήτηση για τη γενοκτονία των Αρμενίων και η ρητή χρήση του όρου "γενοκτονία" στην επίσημη γλώσσα είχε ανανεωθεί στη Γερμανία.

Τον Μάρτιο του 2015, η Γερμανική Ομοσπονδιακή Υπηρεσία Εξωτερικών ανέφερε θετικές πολιτικές, οικονομικές και πολιτιστικές σχέσεις μεταξύ των δύο χωρών.

Οι Αρμένιοι στρατιώτες έχουν συνδεθεί με γερμανικά σώματα κατά τη διάρκεια της αποστολής τους στο Αφγανιστάν. Η διαίρεση φύλαγε το αεροδρόμιο συνασπισμού στη βόρεια πόλη της Κουντούζ.

## Παραπομπές


Γερμανία
Κατηγορία:Διμερείς σχέσεις της Γερμανίας
Καινήπολις

Η **Καινήπολις** (), ήταν πόλη της αρχαίας Λακωνίας, η οποία ανήκε στο Κοινό των Ελευθερολακώνων. 

## Τοποθεσία
Η ονομασία *Καινήπολις* (Καινή πόλη = νέα πόλη), ήταν η μεταγενέστερη ονομασία της προϋπάρχουσας πόλης Ταίναρον. Τα ερείπια της Καινήπολις, βρίσκονται κοντά στο σύγχρονο οικισμό Κυπάρισσο της Λακωνίας. Η αρχαία πόλη απείχε από το ακρωτήριο του Ταινάρου σαράντα στάδια (περίπου 7.3 χιλιόμετρα), δια θαλάσσης, και αποτέλεσε την μετεξέλιξη της αρχαιότερης πόλης.

## Ιστορία
Στη στήλη της Καινήπολης υπάρχει επιγραφή με το όνομα Γάϊος Ιούλιος Λάκων, γιός του Ευρυκλή, που χρησιμοποιούσε το Πόρτο Κάγιο ως επίνειο. Όπως μαρτυρούν τα ευρήματα της περιοχής η Καινήπολη ήταν θρησκευτικό κέντρο, γνώρισε μεγάλη ακμή στη Ρωμαϊκή εποχή που διατηρήθηκε και τη Βυζαντινή εποχή μέχρι την εποχή του Ιουστινιανού. Το 467 οι κάτοικοι απέκρουσαν τους Βανδάλους του Γιζερίχου, ενώ το 533 ο Βελισσάριος προσέγγισε στο λιμάνι με τον αυτοκρατορικό στόλο. Η πόλη εγκαταλείφθηκε τον 6ο αιώνα, μάλλον μετά από ισχυρό σεισμό.

## Λατρευτικές παραδόσεις
Στη περιοχή βρίσκονται ορισμένες εκκλησίες, που μερικές έχουν κτιστεί στη θέση αρχαιοελληνικών ναών και με τα υλικά αυτών. Διακρίνουμε στον Άγιο Αντρέα κιονόκρανα και επιγραφή, στην Αγία Παρασκευή και στον Άγιο Πέτρο (Βασιλική 5ου ή 6ου αι.). Ο ναός της Αγίας Παρασκευής ταυτίζεται με το ιερό της Αφροδίτης που αναφέρει ο Παυσανίας και ο ναός της Παναγίας λέγεται ότι είναι ο ναός της Δήμητρας.

## Παραπομπές


## Εξωτερικοί σύνδεσμοι
* 
* Kainepolis, Kyparissos, στις ιστοσελίδες: http://imperium.ahlfeldt.se & https://web.archive.org/web/20170808012018/http://dare.ht.lu.se/, *Ψηφιακός Άτλας της Ρωμαϊκής Αυτοκρατορίας*, ("Digital Atlas of the Roman Empire", Johan Ahlfeldt, Department of Archaeology and Ancient History, Lund University, Sweden), Πανεπιστήμιο Λουντ, Λουντ, Σουηδία, πρόγραμμα: Pelagios.

Κατηγορία:Πόλεις της αρχαίας Λακωνίας
Κατηγορία:Κοινό Ελευθερολακώνων
Κυπάρισσος Λακωνίας

Η **Κυπάρισσος** Λακωνίας είναι παραθαλάσσιος μικρός οικισμός του Νομού Λακωνίας, ο οποίος υπάγεται στην *Τοπική Κοινότητα Αλίκων Λακωνίας* και τη *Δημοτική ενότητα [[Οίτυλο|Οιτύλου]]* του Δήμου Ανατολικής Μάνης. Το χωριό αυτό είναι κτισμένο πλησίον της θέσης της αρχαίας Καινήπολης και επίσης βρίσκεται κοντά στο Ακρωτήριο Ταίναρο. Έχει χαρακτηριστεί παραδοσιακός οικισμός από το 1978.

## Κάτοικοι
Σύμφωνα με την απογραφή του 2021 στον οικισμό διέμεναν 36 κάτοικοι, το 2011 ήταν 47 ενώ σύμφωνα με την απογραφή του 2001, υπήρχαν εκεί 80 κάτοικοι.

## Μικρό ιστορικό του οικισμού

Κατά τον Παυσανία η περιοχή ονομαζόταν αρχικά Ταίναρος και μετέπειτα Καινήπολις.  Ήταν η σπουδαιότερη πόλη του «Κοινού των Ελευθερολακώνων» και κτίστηκε από τους Ταιναρίους, γι’ αυτό λεγόταν παλαιότερα Ταίναρος. Στη περιοχή βρίσκονται ορισμένες εκκλησίες, που μερικές έχουν κτιστεί στη θέση αρχαιοελληνικών ναών και με τα υλικά αυτών.
## Παραπομπές


## Εξωτερικοί σύνδεσμοι
* Δήμος Ανατολικής Μάνης , στην ιστοσελίδα: www.anatolikimani.gov.gr του Δήμου Ανατολικής Μάνης.
* Κυπάρισσος.

Κατηγορία:Μάνη
Κατηγορία:Χωριά της περιφερειακής ενότητας Λακωνίας
Κατηγορία:Δήμος Ανατολικής Μάνης
Γκυστάβ Λε Μπον

Ο **Σαρλ-Μαρί Γκυστάβ Λε Μπον** (7 Μαΐου 1841 – 13 Δεκεμβρίου 1931) ήταν γάλλος ιατρός και συγγραφέας που ασχολήθηκε συστηματικά με την ανθρωπολογία, ψυχολογία, την κοινωνιολογία, και την αρχαιολογία.

## Βιογραφία
Γεννήθηκε στο Nogent-le-Rotrou της Γαλλίας και σπούδασε ιατρική στο Πανεπιστήμιο του Παρισιού αποφοιτώντας το 1866. Εξέδωσε μια σειρά από ιατρικά άρθρα και βιβλία. Υπηρέτησε στο γαλλικό στρατό, στο υγειονομικό σώμα μετά το ξέσπασμα του Γαλλοπρωσικού πολέμου όπου και παρασημοφορήθηκε. Η ήττα στον πόλεμο της Γαλλίας σε συνδυασμό με την Παρισινή Κομμούνα του 1871 διαμόρφωσε σε μεγάλο βαθμό την θεωρία του. Ταξίδεψε στην Ευρώπη, την Ασία και την Βόρεια Αφρική κατά το διάστημα από το 1860 έως το 1880. Έγραψε αφηγήσεις του ταξιδιού του, έργα για την αρχαιολογία και της ανθρωπολογία βασισμένα πάνω στους πολιτισμούς της Ανατολής. Στη δεκαετία του 1890, στράφηκε στην ψυχολογία και την κοινωνιολογία αναπτύσσοντας την άποψη ότι ο όχλος και τα πλήθη σχηματίζουν μια νέα ψυχολογική οντότητα, τα χαρακτηριστικά της οποίας καθορίζονται από το *φυλετικό ασυνείδητο* του πλήθους.

Στο συγγραφικό του έργο ενσωματώνονται οι θεωρίες των εθνικών χαρακτηριστικών, η φυλετική και ανδρική ανωτερότητα, η συμπεριφορά της αγέλης και η ψυχολογία του πλήθους. Ανέλυσε ιστορικά, πολιτικά και κοινωνικά γεγονότα θέτοντας την βάση για την επιστήμη της κοινωνικής ψυχολογίας. Τα πορίσματα των ερευνών του, ήταν αντίθετα στις κρατούσες θεωρίες περί ισότητας, ειρήνης και αδελφότητας.

To συγγραφικό έργο του αγνοήθηκε ή δυσφημίστηκε κατά τη διάρκεια της ζωής του από την γαλλική ακαδημαϊκή και επιστημονική κοινότητα λόγω των πολιτικών συντηρητικών και αντιδραστικών θεωριών του. Ο Λε Μπον ήταν επικριτής της δημοκρατίας και επηρέασε διαφορετικούς πολιτικούς και ακαδημαϊκούς, όπως  ο Μπενίτο Μουσολίνι, ο Σίγκμουντ Φρόυντ, ο Αδόλφος Χίτλερ και ο Βλαντιμίρ Λένιν.

## Συγγραφικό έργο
Τα πιο γνωστά συγγράμματα του είναι :  
* Η ψυχολογία της σύγχρονης εποχής
* Η ψυχολογία των επαναστάσεων
* Η ψυχολογία των όχλων
* Ψυχολογία των μαζών
* Πολιτική ψυχολογία και η κοινωνική άμυνα
* Η γαλλική επανάστασις
* Νόμοι εξελίξεως των λαών
* Η ζωή των αληθειών

## Παραπομπές


## Εξωτερικοί σύνδεσμοι
* 

Κατηγορία:Γάλλοι φιλόσοφοι
Κατηγορία:Γάλλοι κοινωνιολόγοι
Live in Birmingham 2016

**Live in Birmingham 2016** είναι ο τίτλος του διπλού, ζωντανά ηχογραφημένου δίσκου του βρετανικού χαρντ ροκ συγκροτήματος Rainbow, ο οποίος κυκλοφόρησε στις 9 Ιουνίου 2017 μέσω της δισκογραφικής εταιρείας Eagle Rock Entertainment.

Η ηχογράφηση πραγματοποιήθηκε στην Genting Arena του Μπέρμιγχαμ στις 25 Ιουνίου 2016, κατά την περιοδεία της δεύτερης επανένωσης του συγκροτήματος.

## Τραγούδια
***CD 1***

# **Over the Rainbow / [[Highway Star]]** *(Blackmore, Gillan, Glover, Lord, Paice)*
# **Spotlight Kid** *(Blackmore, Glover)*
# **[[Mistreated]]** *(Blackmore, Coverdale)*
# **Since You Been Gone** *(Bullard)*
# **Man on the Silver Mountain** *(Blackmore, Dio)*
# **[[Soldier of Fortune]]** *(Blackmore, Coverdale)*
# **Difficult to Cure (Beethoven’s Ninth) / Drum Solo / Bass Solo / Band Jam / Keyboard Solo (inc Toccata & Fugue in Dm) / Difficult to Cure (Beethoven’s Ninth)** *(Beethoven arr.Blackmore, Glover, Airey)*

***CD 2***

# **[[Perfect Strangers (τραγούδι των Deep Purple)|Perfect Strangers]]** *(Blackmore, Gillan, Glover)*
# **Long Live Rock ‘n’ Roll** *(Blackmore, Dio)*
# **[[Child in Time]]** *(Blackmore, Gillan, Glover, Lord, Paice)*
# **[[Black Night]] / [[Woman from Tokyo]] / [[Black Night]]** *(Blackmore, Gillan, Glover, Lord, Paice)*
# **[[Burn]]** *(Blackmore, Lord, Paice, Coverdale)*
# **[[Smoke on the Water]]** *(Blackmore, Gillan, Glover, Lord, Paice)*

## Μέλη των Rainbow
Η σύνθεση του συγκροτήματος κατά την ηχογράφηση του "***Live in Birmingham 2016***" είχε την εξής μορφή:

* **Ρόνι Ρομέρο** - *[[Φωνητική|φωνητικά]]*
* **[[Ρίτσι Μπλάκμορ]]** - *[[κιθάρα]]*
* **[[Γιενς Γιόχανσον]]** - *[[πλήκτρα]]*
* **Μπομπ Νουβό** - *[[μπάσο]]*
* **Ντέιβιντ Κιθ** - *[[τύμπανα]]*

;*Γκεστ συμμετοχές*
* **Κάντις Νάιτ** - *[[Φωνητική|φωνητικά]]*
* **Lady Lynn** - *[[Φωνητική|φωνητικά]]*

## Παραπομπές


## Πηγές
* RITCHIE BLACKMORE'S RAINBOW To Release 'Live In Birmingham 2016' CD
* Ritchie Blackmore's Rainbow Reveal 'Live in Birmingham 2016' Release
* The Highway Star — Rainbow Live in Birmingham 2016

Κατηγορία:Δισκογραφία των Rainbow
Κατηγορία:Άλμπουμ του 2017
Big Little Lies (τηλεοπτική σειρά)

***Big Little Lies*** είναι αμερικανική τηλεοπτική δραματική σειρά μυστηρίου του HBO, δημιουργία και συγγραφή του Ντέιβιντ Ε. Κέλλεϊ, που βασίζεται στο ομώνυμο μυθιστόρημα της Λιάν Μοριάρτυ. Η σειρά ξεκίνησε γυρίσματα τον Ιανουάριο του 2016. Η μίνι σειρά αποτελείται από επτά επεισόδια, όλα σε σκηνοθεσία του Ζαν Μαρκ Βαλέ. έκανε πρεμιέρα στις 19 Φεβρουαρίου τού 2017 και ολοκληρώθηκε στις 2 Απριλίου 2017. Ο 2ος κύκλος θα προβληθεί τον Ιούνιο του 2019 Όπως έχει ανακοινωθεί, στον 2ο κύκλο της σειράς συμμετέχει και η ηθοποιός Μέριλ Στριπ.

## Ηθοποιοί και χαρακτήρες

### Πρωταγωνιστές
* Ρις Γουίδερσπουν ως Μαντλίν Μάρθα Μακένζι
* Νικόλ Κίντμαν ως Σελέστ Ράιτ
* Σέιλιν Γούντλεϊ ως Τζέιν Τσάπμαν
* Αλεξάντερ Σκάρσγκορντ, ως Πέρι Ράιτ, ο σύζυγος τής Σελέστ
* Άνταμ Σκοτ ως Εντ Μακένζι, ο σύζυγος της Μαντλίν
* Ζόι Κράβιτζ ως Μπόνι Κάρλσον, δεύτερη σύζυγος του Νέιθαν
* Τζέιμς Τάπερ ως Νέιθαν Κάρλσον, πρώην σύζυγος τής Μαντλίν
* Τζέφρι Νόρντλινγκ ως Γκόρντον Kλάιν, σύζυγος τής Ρενάτας
* Λόρα Ντερν ως Ρενάτα Κλάιν

### Περιοδεύοντες ρόλοι
* Σαντιάγκο Καμπέρα ως Τζόζεφ
* Ιέιν Αρμιτάζ ως Zίγκυ Τσάπμαν
* Η Σάρα Μπέικερ ως Θία Κάνινγχαμ
* Η Σάρα Μπερνς ως Γαμπριέλ
* Π.Τζ. Μπάυρν ως Διευθυντής Νίπαλ
* Ντάρμπυ Καμπ ως Χλόη Μακένζι, μιρκή κόρη τής Μάντλιν
* Χονγκ Τσάου ως Τζάκι
* Κέλεν Κόλμαν ως Χάρπερ Στίμσον.
* Mέριν Ντάντζυ ως Ντετέκτιβ Άντριεν Κίνλαν
* Η Άιβυ Τζωρτζ ως Aναμπέλλα Κλάιν κόρη τής Ρενάτας
* Βιρτζίνια Καλ, ως Κα Μπαρνς
* Kάθριν Νιούτον ως Άμπιγκεηλ Κάρλσον, μεγάλη κόρη τής Μάντλιν
* Ο Λάρι Σάλιβαν ως Όρεν
* Ο Ντέιβιντ Μόναχαν ως Μπερνάρντ
* Kάθριν Καβάρι ως Σαμάνθα
* Τζόζεφ Κρος ως Τομ, ιδιοκτήτης τού αγαπημένου καφέ τής Μαντλίν και της Σελέστ

## Προβολή
Η σειρά έκανε πρεμιέρα στις 20 Φεβρουαρίου του 2017 στην Αυστραλία, στο Showcase. Επίσης, ξεκίνησε να προβάλλεται στις 13 Μαρτίου του 2017 στο Ηνωμένο Βασίλειο και την Ιρλανδία στο Sky Atlantic.Στην Ελλάδα προβλήθηκε από την ΕΡΤ-1 τη σεζόν 2018-2019.Η δεύτερη σεζόν θα προβληθεί ξανά από την ΕΡΤ την άνοιξη του 2020

## Υποδοχή
Το *Big Little Lies* έχει λάβει θετική υποδοχή από κριτικούς τηλεόρασης. Στην ιστοσελίδα Rotten Tomatoes έλαβε βαθμολογία 92%, με βάση 81 σχόλια με μέση βαθμολογία 7,69/10. Η ίδια σελίδα αναφέρει ότι η σειρά είναι "Αστεία και άκρως εθιστική". Το *Big Little Lies* είναι μια ανατρεπτική, συναρπαστική, διαφωτιστική βόλτα που οδηγούμενη από ένα εξαιρετικό καστ." Στο Metacritic, έχει πάρει την ένδειξη "γενικά ευνοϊκές κριτικές".

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές βασισμένες σε βιβλία
Κατηγορία:Φεμινιστικά έργα
Κατηγορία:Μαύρη κωμωδία (τηλεοπτικές σειρές)
Κατηγορία:Δραματικές σειρές
Κατηγορία:Τηλεοπτικές σειρές του HBO
Θεώρημα ύπαρξης του Πεάνο

Στα μαθηματικά, ειδικότερα στη μελέτη των συνήθων διαφορικών εξισώσεων, **το θεώρημα ύπαρξης του Πεάνο**, **θεώρημα Πεάνο** ή **θεώρημα Κωσύ–Πεάνο**, που πήρε το όνομά του από τους Τζουζέπε Πεανό και Ωγκυστέν-Λουί Κωσύ, είναι ένα θεμελιώδες θεώρημα , το οποίο εγγυάται την ύπαρξη των λύσεων ορισμένων προβλημάτων αρχικών τιμών.

## Ιστορία
Ο Πεανό δημοσίευσε για πρώτη φορά το θεώρημα το 1886 με μια εσφαλμένη απόδειξη. Το 1890 δημοσίευσε μία νέα σωστή απόδειξη με χρήση διαδοχικών προσεγγίσεων.

## Θεώρημα
Έστω *D* ένα ανοικτό υποσύνολο του **R** × **R** με
: f\colon D\to {\mathbb {R}}
μια συνεχής συνάρτηση και
: y'(x)=f\left(x,y(x)\right)
μια συνεχής, πρώτης τάξης διαφορική εξίσωση ορισμένη στο *D*. Τότε κάθε πρόβλημα αρχικών τιμών με
: y\left(x_{0}\right)=y_{0}
για την *f,* με (x_{0},y_{0})\in D, έχει μια τοπική λύση
: z\colon I\to {\mathbb {R}}
όπου I είναι μια γειτονιά του x_{0} στο \mathbb {R} , τέτοια ώστε z'(x)=f\left(x,z(x)\right) για κάθε x\in I.

Η λύση δεν χρειάζεται να είναι μοναδική: η ίδια αρχική τιμή (*x*0,*y*0) μπορεί να οδηγήσει σε πολλές διαφορετικές λύσεις *z*.

## Σχετικά θεωρήματα
Το θεώρημα του Πεάνο μπορεί να συγκριθεί με ένα άλλο αποτέλεσμα ύπαρξης, το θεώρημα Πικάρ-Λίντελεφ. Το θεώρημα Πικάρ–Λίντελεφ έχει περισσότερες υποθέσεις και καταλήγει σε περισσότερα αποτελέσματα (εγγυάται και τη μοναδικότητα της λύσης). Απαιτεί συνέχεια Λίπσιτς, ενώ το θεώρημα Πεάνο απαιτεί μόνο τη συνέχεια, αλλά αυτό αποδεικνύει τόσο την ύπαρξη όσο και την μοναδικότητα ενώ το θεώρημα Πεάνο αποδεικνύει μόνο την ύπαρξη των λύσεων. Για παράδειγμα, θεωρούμε την συνήθη διαφορική εξίσωση y'=\left\vert y\right\vert ^}} στο \left[0,1\right]. Σύμφωνα με το θεώρημα του Πεάνο, αυτή η εξίσωση έχει λύσεις, αλλά το θεώρημα Πικάρ–Λίντελεφ δεν ισχύει δεδομένου ότι η δεξιά πλευρά δεν είναι Λίπσιτς συνεχής σε κάθε γειτονιά που περιέχει το 0. Έτσι, μπορούμε να συμπεράνουμε την ύπαρξη αλλά όχι και την μοναδικότητα της λύσης της. Αποδεικνύεται ότι αυτή η συνήθης διαφορική εξίσωση έχει δύο είδη λύσεων. Θεωρώντας σαν αρχική υπόθεση ότι y(0)=0 τότε, είτε y(x)=0, είτε y(x)=x^{2}/4. 

Το θεώρημα ύπαρξης του Καραθεοδωρή είναι μια γενίκευση του θεωρήματος ύπαρξης του Πεάνο με ασθενέστερες συνθήκες από τη συνέχεια.

## Σημειώσεις


## Αναφορές
* 
* 
* 
* 
Κατηγορία:Θεωρήματα στην ανάλυση
Επαρχία Ασμγιάνι

Η **επαρχία Ασμγιάνι** (λευκορωσικά: Ашмянскі раён) είναι μια επαρχία στην περιφέρεια Χρόντνο, στην δυτική Λευκορωσία.

Το διοικητικό κέντρο της επαρχίας είναι το Ασμγιάνι. 

## Παραπομπές


## Εξωτερικοί σύνδεσμοι
* 

Ασμγιανι
Ουφά (σταθμός)

thumb|300px|Ο σιδηροδρομικός σταθμός Ουφά, το 2010.
Ο σταθμός **Ουφά** είναι ένας σιδηροδρομικός σταθμός που βρίσκεται στην Ουφά, την πρωτεύουσα της Δημοκρατίας του Μπασκορτοστάν. Βρίσκεται στον σιδηρόδρομο Κουϊμπίσεφ, στη διαδρομή του Υπερσιβηρικού Σιδηροδρόμου. Ιδρύθηκε το 1888 και απέχει 1621 χιλιόμετρα από τη Μόσχα.

Βρίσκεται πολύ κοντά στον ποταμό Μπελάγια. 

Κατηγορία:Σιδηροδρομικές γραμμές στη Ρωσία
Κατηγορία:Μεταφορές στη Δημοκρατία του Μπασκορτοστάν
Ταίναρον

Η ονομασία **Ταίναρον** μπορεί να αναφέρεται στα εξής:

* Ταίναρο (πόλη), πόλη του Ταινάρου.
* Ακρωτήριο Ταίναρο, στο ακρωτήριο του Ταινάρου.

Κατηγορία:Αποσαφηνίσεις ελληνικών τοπωνυμίων
Τερέζα Φεοντέροβνα Ρις

Η **Τερέζα Φεοντέροβνα Ρις** (*Teresa Feoderovna Ries*, 1874–1950) ήταν Αυστριακή γεννημένη στη Ρωσία γλύπτρια και ζωγράφος.

## Βιογραφία
Η Τερέζα Ρις γεννήθηκε στη Ρωσία από εβραϊκή οικογένεια. Φοίτησε τη Σχολή Ζωγραφικής, Γλυπτικής και Αρχιτεκτονικής της Μόσχας, από την οποία αποβλήθηκε επειδή έδειξε ασέβεια σε ένα καθηγητή σε ένα από τα μαθήματά της. Μετακόμισε στη Βιέννη σε ηλικία 21 ετών. Η πρώτη της έκθεση στο Κιουνστερχάους της Βιέννης περιελάμβανε τη «Μάγισσα», το γλυπτό μιας γυμνής γυναίκας να κόβει τα νύχια του ποδιού της. Αυτό το έργο τράβηξε την προσοχή του αυτοκράτορα Φραγκίσκου Ιωσήφ και έγινε σύντομα γνωστή σε όλη τη Βιέννη. Στην έκθεση ήταν επίσης παρόν ο Γκούσταβ Κλιμτ, ενεργό μέλος του Ζετσεσιονισμού, ο οποίος της ζήτησε να συμμετέχει σε έκθεση μαζί τους. Αρχικά ζήτησε από τον Έντμουντ Χέλμερ να είναι ο μέντοράς της. Αυτός αρχικά αρνήθηκε, αλλά τελικά τη βοήθησε να εκθέσει το έργο της και να κερδίσει αναθέσεις.

Το 1900 η Ρις συμμετείχε στην Παγκόσμια Έκθεση του Παρισιού και το 1911 στην Παγκόσμια Έκθεση του Τουρίνου, με πρόσκληση από τη Ρωσία και την Αυστρία. Ο πρίγκιπας Αλοΐσιος του Λιχτενστάιν της πρότεινε να χρησιμοποιήσει τα δωμάτια δίπλα στην πινακοθήκη του ως στούντιο.

 

Η Ρις δούλευε με πέτρα, μάρμαρο, πηλό και μπρούτζο, παράγοντας έργα για δημόσια χρήση και ιδιώτες. Κάποια από τα πιο γνωστά γυμνά έργα της είναι ο Υπνοβάτης (πριν το 1894), ο Εωσφόρος (π. 1897) και ο Θάνατος (1898). Ανάμεσα στα έργα της βρίσκεται και η Προτομή του Γιάρομιρ Μάντι (1897), το οποίο βρίσκεται μπροστά από το κτίριο της ένωσης πυροσβεστών της Βιέννης. Ίσως είναι περισσότερο γνωστή για τη φωτογράφηση και τη δημιουργία μιας προτομής του Μαρκ Τουέιν, όταν ο δεύτερος έμενε στη Βιέννη.

Σύμφωνα με τον κριτικό τέχνης Καρλ Κράους, οι εκθέσεις της λάμβαναν υπερβολικά πολύ δημοσιότητα. Η Ρις δημοσίευσε τα απομνημονεύματά της, *Die Sprache des Steines* (Η Γλώσσα της Πέτρας), το 1928. Το 1938, εκδιώχθηκε από το στούντιό της εξαιτίας της πολιτικής των Ναζί σχετικά με την ανωτερότητα της Άριας Φυλής. Συνέχισε να δουλεύει στη Βιέννη μέχρι το 1942, όταν και μετανάστευσε στο Λουγκάνο, Ελβετία.

## Προσωπική ζωή
Η Ρις παντρεύτηκε, έχασε ένα παιδί και χώρισε ενόσω ήταν ακόμη έφηβη στη Μόσχα.

## Παραπομπές


## Βιβλιογραφία
*

Κατηγορία:Αυστριακοί γλύπτες
Κατηγορία:Ρώσοι γλύπτες
Κατηγορία:Αυστριακοί ζωγράφοι
Κατηγορία:Ρωσίδες ζωγράφοι
Κατηγορία:Εβραίοι καλλιτέχνες
Κατηγορία:Γυναίκες ζωγράφοι
Χαριτάκης

Το ελληνικό επώνυμο **Χαριτάκης** μπορεί να αναφέρεται σε κάποιο από τα παρακάτω πρόσωπα:

* Γεώργιος Χαριτάκης (1885–1943), Έλληνας οικονομολόγος και υπουργός
* Θεμιστοκλής Χαριτάκης (18??–1942), Έλληνας επιστήμονας
Φώτης Καφάτος

Ο **Φώτης Κ. Καφάτος** (16 Απριλίου 1940 – 18 Νοεμβρίου 2017) ήταν Έλληνας βιολόγος. Από το 2005 μέχρι το 2010, ήταν ο πρώτος πρόεδρος του Ευρωπαϊκού Συμβουλίου Έρευνας και στη συνέχεια επίτιμος πρόεδρός του και μέλος του επιστημονικού του συμβουλίου. Υπήρξε διακεκριμένο μέλος της Ελληνικής Γεωργικής Ακαδημίας και διετέλεσε καθηγητής στο Ιμπίριαλ Κόλετζ και στο Χάρβαρντ, καθώς και στα Πανεπιστήμια Αθηνών και Κρήτης. Έχει ασχοληθεί ιδιαίτερα με την ελονοσία.

## Βιογραφία
Γεννήθηκε στο Ηράκλειο Κρήτης. Ο πατέρας του Κώστας, από το Μοναστηράκι Ρεθύμνου, ήταν γεωπόνος. Είχε δύο αδελφούς, τον Μηνά, ο οποίος είναι αστροφυσικός και τον Αντώνη, που ζει στην Αθήνα. Φοίτησε στο Λύκειο «Κοραής». Σπούδασε ζωολογία στο Πανεπιστήμιο Κορνέλ το 1961 και βιολογία στο Πανεπιστήμιο Χάρβαρντ το 1962. Έλαβε το διδακτορικό του από το Χάρβαρντ στη βιολογία το 1965. Διετέλεσε βοηθός καθηγητής στο Χάρβαρντ από το 1965 μέχρι το 1969, όταν και έγινε καθηγητής στο ίδιο πανεπιστήμιο, θέση που διατήρησε μέχρι το 1994. Το 1972 μέχρι το 1982 ήταν καθηγητής βιολογίας στο Πανεπιστήμιο Αθηνών και από το 1982 καθηγητής βιολογίας στο Πανεπιστήμιο Κρήτης. Το 1982 ίδρυσε το Ινστιτούτο Μοριακής Βιολογίας και Βιοτεχνολογίας, του οποίου ήταν πρόεδρος μέχρι το 1993, στο Ίδρυμα Τεχνολογίας και Έρευνας στο Ηράκλειο Κρήτης. Την περίοδο 1993-2005 ήταν γενικός διευθυντής του Ευρωπαϊκού Εργαστηρίου Μοριακής Βιολογίας. Από το 2005 μέχρι τον θάνατό του ήταν καθηγητής ανοσογενομικής στο Ιμπίριαλ Κόλετζ του Λονδίνου.

Ο Καφάτος ήταν μέλος της Εθνικής Ακαδημίας Επιστημών των ΗΠΑ από το 1982, μέλος της Academia Europaea το 1991. Είχε εκλεγεί ξένο μέλος της Γαλλικής Ακαδημίας Επιστημών το 2002 και της Βασιλικής Εταιρείας του Λονδίνου το 2003. Το 2007 έγινε μέλος της Ευρωπαϊκής Ακαδημίας Επιστημών και Τεχνών. Ήταν ιδρυτικό μέλος και πρώτος πρόεδρος του Ευρωπαϊκού Συμβουλίου Έρευνας (ΕΣΕ).. Διατέλεσε πρόεδρος μέχρι το 2010 και έπειτα επίτιμος πρόεδρος του ΕΣΕ.

Πέθανε το πρωινό της 18ης Νοεμβρίου 2017 στο Ηράκλειο της Κρήτης.

## Βραβείο Αριστείας στη Βιολογία - Φώτης Καφάτος
Προς τιμή του η Πανελλήνια Ένωση Βιοεπιστημόνων (ΠΕΒ) έχει θεσμοθετήσει το «Βραβείο Αριστείας στη Βιολογία - Φώτης Καφάτος» ως συμβολική τιμή στον Καφάτο για το επιστημονικό του έργο. Το βραβείο απονέμεται κάθε δύο χρόνια και τελεί υπό την αιγίδα της Γενικής Γραμματείας Έρευνας και Τεχνολογίας.

## Παραπομπές


## Εξωτερικοί σύνδεσμοι
* Φώτης Καφάτος στον ''Πανδέκτη'', του Εθνικού Ιδρύματος Ερευνών

κατηγορία:Έλληνες βιολόγοι
Κατηγορία:Έλληνες πανεπιστημιακοί του 20ού αιώνα
Κατηγορία:Μέλη της Ακαδημίας Επιστημών (Γαλλία)
Κατηγορία:Μέλη της Εθνικής Ακαδημίας Επιστημών των Ηνωμένων Πολιτειών
Κατηγορία:Μέλη της Academia Europaea
Κατηγορία:Μέλη της Ελληνικής Γεωργικής Ακαδημίας
Φάλανθος ο Λακεδαιμόνιος

O **Φάλανθος** ήταν ιδρυτής του Τάραντα, της μοναδικής αποικίας της Σπάρτης στην Μεγάλη Ελλάδα.

Ήταν γιος του Αράκου, ενός περίοικου. Ο Φάλανθος ήταν ένας από τους Παρθενίες, δηλαδή ένας από τους νόθους Σπαρτιάτες νέους με πατέρες περίοικους που είχαν γεννηθεί στη διάρκεια του Α’ Μεσσηνιακού πολέμου (743-724 π.Χ.) στην αρχαία Σπάρτη. Εκείνη την εποχή, για να μην ελαττωθεί ο δωρικός πληθυσμός, οι Βασιλείς έδωσαν την άδεια στις Σπαρτιάτισσες να συνάψουν γάμους με περίοικους και είλωτες που είχαν πολεμήσει μαζί τους. Οι γάμοι αυτοί δεν θεωρούνταν νόμιμοι, γι’ αυτό και τις γυναίκες που αποκτούσαν παιδιά από τους περιοίκους τις θεωρούσαν παρθένες και τα παιδιά τους, που λογαριάζονταν ως νόθα, ονομάστηκαν γι’ αυτό τον λόγο Παρθενίες (επίσης τα παιδιά που γεννήθηκαν από τους γάμους με είλωτες ονομάστηκαν Επεύνακτοι).

Μετά το τέλος του εικοσάχρονου πολέμου οι Βασιλείς αρνήθηκαν να δώσουν πολιτικά δικαιώματα και κλήρο γης στους Παρθενίες όπως είχαν υποσχεθεί με αποτέλεσμα οι δεύτεροι να συνωμοτήσουν κατά του πολιτεύματος. Ωστόσο, τα σχέδια των Παρθενίων έγιναν αντιληπτά και ακολούθησαν ταραχές. Τελικά η επανάστασή τους καταστάλθηκε και αποφασίστηκε ότι πρέπει να απομακρυνθούν οριστικά μέσω μετανάστευσης. Αρχηγός της αποστολής των Παρθενίων ορίστηκε ο Φάλανθος, ο οποίος ζήτησε χρησμό από το Μαντείο των Δελφών για τον τόπο εγκατάστασής τους. Πράγματι, όπως υπέδειξε το Μαντείο οι Παρθενίες ταξίδεψαν στη νότια Ιταλία όπου και κατέλαβαν τον Τάραντα (που μέχρι τότε προϋπήρχε με το όνομα "Άνξα"). Έτσι ο Φάλανθος έμεινε γνωστός ως ο ιδρυτής του Τάραντα, που ιδρύθηκε το 706 π.Χ..

Λέγεται μάλιστα ότι προτού φτάσει στην Ιταλία, βρέθηκε σε ναυάγιο στον Κρισσαίο και τον έβγαλε στη στεριά ένα δελφίνι.

Ο Φάλανθος ήταν παντρεμένος με την Αίθρα.

## Παραπομπές

Κατηγορία:Αρχαίοι Σπαρτιάτες
Σαλομέγια Νέρις

Η **Σαλομέγια Νέρις** (λιθουανικά: *Salomėja Nėris*, φιλολογικό ψευδώνυμο της *Salomėja Bačinskaitė-Bučienė*, 1904-1945) ήταν Λιθουανή ποιήτρια και πολιτικός.

## Βιογραφία
Γεννήθηκε το 1904 στο χωριό Κιρσάι της περιφέρειας Σουβάλκι της Ρωσικής Αυτοκρατορίας (στη σημερινή εποχή η γενέτειρά της ανήκει στη Λιθουανία) και σπούδασε φιλολογία (λιθουανική και γερμανική) και παιδαγωγικά στο Πανεπιστήμιο του Κάουνας, ενώ στη συνέχεια δίδαξε στη μέση εκπαίδευση από το 1928 μέχρι το 1941. Φοιτήτρια ακόμη, εξέδωσε το 1927 την πρώτη της ποιητική συλλογή με τίτλο *Anksti rytą* (ελλ: Νωρίς το πρωί). 

Παρόλο που η ίδια στο ξεκίνημά της διακατεχόταν από μια συντηρητική ρωμαιοκαθολική οπτική, στις αρχές της δεκαετίας του 1930, μετά από μια σειρά εκτεταμένων ταξιδιών στη Δυτική Ευρώπη και επηρεασμένη από τα έργα των Μπέρτολντ Μπρεχτ, Λουί Αραγκόν, Φεδερίκο Γκαρθία Λόρκα κ.ά, προσχώρησε στην Αριστερά και εντάχθηκε το 1931 στην καλλιτεχνική ομάδα *Το Τρίτο Μέτωπο*, πολιτικοποιώντας το έργο της. Το ίδιο έτος δημοσίευσε τη δεύτερη ποιητική της συλλογή και το 1938 τιμήθηκε με το κρατικό βραβείο λογοτεχνίας για το έργο της *Diemedžiu žydėsiu* (ελλ: Θα ανθίσω σαν την αγριά).

Το 1940, μετά την εισβολή του Κόκκινου Στρατού στη Λιθουανία, η Νέρις συνεργάστηκε ανοικτά με τους Σοβιετικούς γράφοντας - σύμφωνα με μια άποψη χωρίς τη θέλησή της - υμνητικό ποίημα για τον Ιωσήφ Στάλιν, το οποίο απήγγειλε στην ολομέλεια του Ανωτάτου Σοβιέτ της ΕΣΣΔ που επικύρωσε την προσάρτηση της χώρας στη Σοβιετική Ένωση και συμμετέχοντας στο Ανώτατο Σοβιέτ της ΣΣΔ Λιθουανίας. Παρόλα αυτά φέρεται να δυσανασχέτησε με το γεγονός πως αρκετοί γνωστοί της εξορίστηκαν από το νέο καθεστώς σε Γκουλάγκ.

Το 1941 η γερμανική εισβολή την ανάγκασε να εγκαταλείψει τη Λιθουανία και να ζήσει μέχρι το 1944 υπό αντίξοες συνθήκες σε διάφορες ρωσικές πόλεις (Μόσχα, Ουφά και Πένζα) από όπου συμμετείχε στον αντιφασιστικό αγώνα με τη σύνθεση ποιημάτων μέσα από τα οποία εξυμνούσε τον αγώνα του στρατού και της ηγεσίας της ΕΣΣΔ. Μετά τη γερμανική υποχώρηση του 1944 επέστρεψε στην πατρίδα της αλλά διαγνώστηκε με καρκίνο. Ακολούθως μετέβη για νοσηλεία στη Μόσχα, όπου απεβίωσε το 1945. Το 1947 τιμήθηκε μετά θάνατο με το Βραβείο Στάλιν, ενώ τα επόμενα χρόνια κυκλοφόρησαν έργα της που δεν πρόλαβε να δημοσιεύσει όσο ζούσε καθώς και τόμοι με τα άπαντά της. Θεωρείται μια από τις πιο σημαντικές μορφές της λιθουανικής ποίησης.

Όσον αφορά την προσωπική της ζωή, συζούσε από το 1937 με τον γλύπτη Μπερνάρντας Μπούτσας, τον οποίο γνώρισε στο Παρίσι. Μαζί απέκτησαν ένα παιδί.

## Εργογραφία (ενδεικτική)
* *Anksti rytą* (Νωρίς το πρωί, 1931)
* *Diemedžiu žydėsiu* (Θα ανθίσω σαν την αγριά, 1938)
* Eglė žalčių karalienė (Έγκλε, η βασίλισσα των ερπετών, 1940)
* *Poema apie Staliną* (Ποίημα στον Στάλιν, 1940)

## Παραπομπές


Κατηγορία:Λιθουανοί ποιητές
Κατηγορία:Σοβιετικοί συγγραφείς
Παντελής Μπούμπουλης

Ο **Παντελής Μπούμπουλης** (1843 - 1896) ήταν Έλληνας αξιωματικός του πολεμικού ναυτκού και πολιτικός.

## Βιογραφικά στοιχεία

Γεννήθηκε στις Σπέτσες και ήταν γιος του Νικολάου Μπούμπουλη, μέλους της οικογένειας Μπούμπουλη. Υπηρέτησε ως πλοίαρχος στο Πολεμικό Ναυτικό.

Στις εκλογές του 1879 εξελέγη βουλευτής Σπετσών.

Απεβίωσε στις Σπέτσες.

## Παραπομπές


Παντελης
Κατηγορία:Έλληνες αξιωματικοί του Πολεμικού Ναυτικού
Κατηγορία:Βουλευτές Σπετσών
Τουρκμενικές προεδρικές εκλογές 2017

**Προεδρικές εκλογές** διεξήχθησαν στο Τουρκμενιστάν στις 12 Φεβρουαρίου 2017. Ήταν οι πέμπτες προεδρικές εκλογές στην ιστορία της χώρας και αποφασίστηκε ποιος θα ήταν ο πρόεδρος της χώρας για τα επόμενα 7 χρόνια. Ο από το 2006 πρόεδρος Κουρμπανγκουλί Μπερντιμουχαμέντοφ κέρδισε τις εκλογές με ποσοστό 97% των ψήφων, παρόμοιο με εκείνο που έλαβε στις εκλογές του 2012. 

Το αποτέλεσμα ήταν ευρέως αναμενόμενο: παρότι στις εκλογές κατ' όνομα έλαβαν μέρος 9 υποψήφιοι, όλοι οι υποψήφιοι της αντιπολίτευσης διορίστηκαν από την κυβέρνηση και οι εκλογές θεωρήθηκαν διεθνώς μη ελεύθερες και όχι δίκαιες.

## Πλαίσιο
Τον Σεπτέμβριο του 2016 το σύνταγμα άλλαξε απαλείφοντας τα όρια στην προεδρική θητεία και το ηλικιακό όριο των 70 ετών για τους υποψήφιους στις προεδρικές εκλογές, όπως και επεκτάθηκε η προεδρική θητεία από τα 5 στα 7 χρόνια.

## Εκλογικό σύστημα
Ο Πρόεδρος του Τουρκμενιστάν εκλέγεται με τη χρήση του συστήματος των δύο γύρων.

## Υποψήφιοι
Ο κάτοχος της προεδρίας, Κουρμπανγκουλί Μπερντιμουχαμέντοφ, κέρδισε 97,14% των ψήφων στις προηγούμενες εκλογές του 2012. Συνολικά εγκρίθηκαν οι υποψηφιότητες 9 προσώπων από την Κεντρική Εκλογική Επιτροπή.

## Αποτελέσματα

## Παραπομπές


2017
Τουρκμενισταν
Νικόλαος Π. Μπούμπουλης

Ο **Νικόλαος Μπούμπουλης** (1886 - 1971) ήταν Έλληνας αξιωματικός της Πολεμικής Αεροπορίας και πολιτικός.

## Βιογραφικά στοιχεία

Γεννήθηκε στις Σπέτσες και ήταν γιος του Παντελή Μπούμπουλη, αξιωματικού του Πολεμικού Ναυτικού, πολιτικού και μέλους της οικογένειας Μπούμπουλη. Αποφοίτησε από τη Σχολή Ναυτικών Δοκίμων και εν συνεχεία μετατάχθηκε στην Πολεμική Αεροπορία για να αποστρατευτεί τελικώς με τον βαθμό του υποπτεράρχου. Στις εκλογές του 1956 και του 1961 απέτυχε να εκλεγεί βουλευτής.

Υπηρέτησε ως δήμαρχος Σπετσών κατά το διάστημα 1946 - 1956. 

Απεβίωσε στην Αθήνα.

## Παραπομπές


Νικολαος Π
Κατηγορία:Έλληνες αξιωματικοί της Πολεμικής Αεροπορίας
Κατηγορία:Δήμαρχοι Σπετσών
Κατηγορία:Έλληνες αξιωματικοί του Πολεμικού Ναυτικού
Γεώργιος Ν. Μπούμπουλης

Ο **Γεώργιος Μπούμπουλης** (1847 - 1912) ήταν Έλληνας αξιωματικός του πολεμικού ναυτικού και πολιτικός.

## Βιογραφικά στοιχεία

Γεννήθηκε στις Σπέτσες και ήταν γιος του Νικολάου Μπούμπουλη, αξιωματικού του Πολεμικού Ναυτικού και μέλους της οικογένειας Μπούμπουλη. Αποφοίτησε από τη Σχολή Ναυτικών Δοκίμων και έφτασε μέχρι τον βαθμό του υποναυάρχου. 

Στις εκλογές του 1890 εξελέγη βουλευτής Σπετσών και επανεξελέγη σε αυτές του 1892 και του του 1895 ενώ το 1904 αντικατέστηκε για μερικούς μήνες τον βουλευτή Δ. Κυριακού. 

Απεβίωσε το 1912. Παιδιά του ήταν οι Περικλής, Νικόλαος και Ιωάννης.

## Παραπομπές


Γεωργιος
Κατηγορία:Έλληνες αξιωματικοί του Πολεμικού Ναυτικού
Κατηγορία:Βουλευτές Σπετσών
Περικλής Μπούμπουλης

Ο **Περικλής Μπούμπουλης** (1893 - 1945) ήταν Έλληνας αξιωματικός του πολεμικού ναυτκού και πολιτικός.

## Βιογραφικά στοιχεία

Γεννήθηκε στις Σπέτσες και ήταν γιος του Γεωργίου Μπούμπουλη, αξιωματικού του Πολεμικού Ναυτικού, πολιτικού και μέλους της οικογένειας Μπούμπουλη. Αποφοίτησε από τη Σχολή Ναυτικών Δοκίμων και ακολούθησε σταδιοδρομία στο Πολεμικό Ναυτικό. Κατά την έκρηξη του ελληνοϊταλικού πολέμου ανακλήθηκε και υπηρέτησε ως διοικητής του λιμανιού του Πειραιά και μετά την κατάληψη της Ελλάδας διέφυγε στην Αίγυπτο.

Στις εκλογές του 1926 εξελέγη βουλευτής Σπετσών και επανεξελέγη σε αυτές του 1932, του 1933 και του 1935. 

Απεβίωσε το 1945.

## Παραπομπές


Περικλης
Κατηγορία:Έλληνες αξιωματικοί του Πολεμικού Ναυτικού
Κατηγορία:Βουλευτές Σπετσών
Νικόλαος Μπούμπουλης

Ο **Νικόλαος Μπούμπουλης** (1884 - 1960) ήταν Έλληνας αξιωματικός του πολεμικού ναυτικού και πολιτικός.

## Βιογραφικά στοιχεία

Γεννήθηκε στις Σπέτσες και ήταν γιος του Γεωργίου Μπούμπουλη, αξιωματικού του Πολεμικού Ναυτικού, πολιτικού και μέλους της οικογένειας Μπούμπουλη. Αποφοίτησε από τη Σχολή Ναυτικών Δοκίμων και ακολούθησε σταδιοδρομία στο Πολεμικό Ναυτικό. 

Στις εκλογές του 1933 εξελέγη βουλευτής Σπετσών και επανεξελέγη σε αυτές του 1935 και του 1946. Στην κυβέρνηση Τσαλδάρη διετέλεσε Υπουργός Αιγαίου. 

Απεβίωσε το 1960.

## Παραπομπές


Νικολαος
Κατηγορία:Βουλευτές Σπετσών
Κατηγορία:Έλληνες υπουργοί Αιγαίου
Κατηγορία:Έλληνες αξιωματικοί του Πολεμικού Ναυτικού
Γεώργιος Λεωνίδας

Ο **Γεώργιος Λεωνίδας** (1830 - 1890) ήταν Έλληνας πολιτικός.

## Βιογραφικά στοιχεία

Γεννήθηκε στις Σπέτσες και ήταν γιος του Δημητρίου Λάμπρου και της Ευγενίας Χατζηγιάννη - Μέξη.  Στις εκλογές του 1879 εξελέγη βουλευτής Σπετσών και επανεξελέγη σε αυτές του 1881 και του 1885. 

Απεβίωσε στις Σπέτσες. Παιδιά του ήταν οι Δημήτριος, Νικόλαος και Ιωάννης Λεωνίδας.

## Παραπομπές


Κατηγορία:Βουλευτές Σπετσών
Λ
Δημήτριος Λεωνίδας

Ο **Δημήτριος Λεωνίδας** (1864 - 1939) ήταν Έλληνας πολιτικός.

## Βιογραφικά στοιχεία

Γεννήθηκε στις Σπέτσες και ήταν γιος του Γεωργίου Λεωνίδα. Αποφοίτησε από τη Στρατιωτική Σχολή Ευελπίδων και το 1924, αποστρατεύθηκε με τον βαθμό του αντισυνταγματάρχη. Εν συνεχεία ασχολήθηκε με την ναυτιλία και το εμπόρειο σπόγγων. 

Είχε τιμηθεί με τον Σταυρό των Ιπποτών του Βασιλικού Τάματος του Σωτήρος. Διετέλεσε δήμαρχος Σπετσών από το 1898 μέχρι το 1914. 

Απεβίωσε στις Σπέτσες. Απόγονοί του ήταν οι Γεώργιος Λεωνίδας που εκτελέστηκε στις 23 Οκτωβρίου του 1943, και Ιωάννης Λεωνίδας, πλοίαρχος του εμπορικού ναυτικού και αντιδήμαρχος Σπετσών την περίοδο 1986 - 1990.

## Παραπομπές


Κατηγορία:Δήμαρχοι Σπετσών
Λ
Κωνσταντίνος Πετσάλης

Ο **Κωνσταντίνος Πετσάλης** (1875-1951) ήταν Έλληνας εφοπλιστής και πολιτικός.

## Βιογραφικά στοιχεία
Γεννήθηκε στις Σπέτσες και ήταν γιος του Εμμανουήλ Πετσάλη. Απέκτησε σημαντική περιουσία από το εμπόριο στη Ρουμανία και όταν εγκαταστάθηκε στην Ελλάδα ασχολήθηκε με την ναυτιλία. 

Διετέλεσε μέλος του διοικητικού συμβουλίου της Ένωσης Ελλήνων Εφοπλιστών για τρείς θητείες.

Υπήρξε υποστηρικτής και χρηματοδότης του Ελευθερίου Βενιζέλου. Στις εκλογές του 1926, εξελέγη βουλευτής Σπετσών με το Κόμμα Φιλελευθέρων και επανεξελέγη σε αυτές του 1928 και του 1932. 

Απεβίωσε στην Αθήνα το 1951.

## Παραπομπές


Κατηγορία:Βουλευτές Σπετσών
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Έλληνες εφοπλιστές
Γουλιέλμος Β΄ του Αινώ

Ο **Γουλιέλμος Β΄ του Αινώ** ή **Γουλιέλμος Δ΄ του Αβέν**, ή **Γουλιέλμος Δ΄ της Ολλανδίας** ή **Γουλιέλμος Γ΄ της Ζηλανδίας** (1307 - 26 Σεπτεμβρίου 1345) από τον Οίκο του Αβέν ήταν κόμης του Αινώ (1337 - 1345).

## Βιογραφία
Ήταν γιος και διάδοχος του Γουλιέλμου Α΄ του Αινώ και της Ιωάννας του Βαλουά. Παντρεύτηκε την Ιωάννα, δούκισσα της Βραβάντης χωρίς να αποκτήσει απογόνους. 

Ο Γουλιέλμος Β΄ ήταν ο τελευταίος άρρην απόγονος του Οίκου του Αβέν στην κομητεία του Αινώ, πολέμησε στον Εκατονταετή Πόλεμο εναντίον των Γάλλων σαν κουνιάδος του βασιλιά Εδουάρδου Γ΄ της Αγγλίας. Συμμετείχε σε Σταυροφορίες εναντίον των Λιθουανών και των Σαρακηνών. Πολιόρκησε την Ουτρέχτη αλλά ο επίσκοπος Ιωάννης βαν Αρκέλ στράφηκε εναντίον του 
Έπεσε στην *μάχη του Βάρν* πολεμώντας εναντίον του Φρίσλαντ, τον διαδέχθηκε η αδελφή του Μαργαρίτα Β΄, κόμισσα του Αινώ με τον σύζυγο της Λουδοβίκο Δ΄ της Βαυαρίας.

## Οικογένεια
Παντρεύτηκε την Ιωάννα, δούκισσα της Βραβάντης, χωρίς να αποκτήσει απογόνους. 

## Πρόγονοι




## Παραπομπές


## Πηγές
*Detlev Schwennicke, Europäische Stammtafeln: Stammtafeln zur Geschichte der Europäischen Staaten, Neue Folge, Band II (Marburg, Germany: Verlag von J. A. Stargardt, 1984)

## Εξωτερικοί σύνδεσμοι
*ΓΕΝΕΑΛΟΓΙΚΟ ΔΕΝΤΡΟ ΤΟΥ ΟΙΚΟΥ ΤΟΥ ΑΙΝΩ

Κατηγορία:Οίκος του Αβέν
Κατηγορία:Κόμητες του Αινώ